Jocurile Paralimpice de vară din 2016
Jocurile Paralimpice de vară din 2016 sunt cea de-a 15-a ediție a Jocurilor Paralimpice, cea mai importantă competiție multisportivă pentru sportivi cu dizabilități, și primele organizate în America latină. S-au desfășurat în perioada 7–18 septembrie 2016 la Rio de Janeiro, Brazilia, după încheierea Jocurilor Olimpice de vară. Aproape 4.350 de sportivi din 176 de țări au participat și s-au împarțit 528 de medalii de aur în 23 de sporturi paralimpice.